Petras Steponavičius
Petras Steponavičius (g. 1940 m. birželio 12 d. Mažeikių raj. Ketūnų kaime – m. 2015 m. spalio 19 d. JAV) – lietuvių teatro ir kino aktorius. Mokėsi Sedos vidurinėje mokykloje, nuo 1953 m. persikėlė gyventi į Panevėžį, kur baigė vakarinę vidurinę mokyklą. 1960 m. baigęs Panevėžio dramos teatro studiją, pradėjo dirbti šiame teatre. J. Miltinio, V. Blėdžio mokinys. P. Steponavičius sukūrė visą eilę įsimintinų vaidmenų J. Miltinio dramos teatre, Šiaulių ir Vilniaus Jaunimo dramos teatruose, kino filmuose, televizijoje.